Ons toets: Jel-afskilferaar vir jou vel | SARIE
Ons toets: Jel-afskilferaar vir jou vel	deur SARIE.com-span
Ek sit ure in verkeer, daarom wil ek saans die tekens van besoedeling van my vel verwyder. Dit doen ek deur daagliks ’n afskilferaar te gebruik. Elemis Gentle Rose Exfoliator (R480) het ’n jeltekstuur met klein jojoba-korreltjies wat jou vel sagkens afskilfer. Wanneer jy die jel uit die buis spuit, ruik jy onmiddellik die roosgeur danksy die roosolie in die produk. Dit, saam met die komkommer-ekstrak, help om jou vel gesond te hou. Ek is gek oor hierdie produk, want my vel voel soos fluweel nadat ek dit gebruik het. En dis regtig so sagwerkend dat ek dit elke dag kan gebruik. Beskikbaar by uitsoekwinkels van Edgars.
Lees meer oor gereelde afskilfering:
Maak jou eie lipafskilferaar